વાસ્તવમાં, આ અગાઉ દિલ્હી સરકારને એવી ફરિયાદ મળી હતી કે અનેક વિસ્તારોમાં મોડી રાત સુધી ગીતો કે રેકોર્ડેડ સંગીત વગાડવામાં આવે છે. જેના કારણે ત્યાં આસપાસ રહેતા લોકોને ખૂબ મુશ્કેલી પડે છે. જો કે આ કદમથી ૧૦૦૦થી વધુ બાર-રેસ્ટોરાંના માલિકો અને સરકાર વચ્ચે તણાવની સ્થિતિ પેદા થઈ શકે છે. મોટાભાગના બાર-રેસ્ટોરાં, અસ્તિત્વ બચાવવા પ્રયત્નશીલ છે. નેશનલ રેસ્ટોરાં એસોસીએશન ઓફ ઈન્ડિયાના એક વરિષ્ઠ સભ્યએ આ આદેશને વિચિત્ર અને પ્રતિકૂળ ગણાવ્યો છે. આ નિર્ણયથી ગ્રાહક પણ ખુશ નથી.